CELEX: 52005PC0366
Language: lt
Date: 2005-08-08
Title: Pasiūlymas Europos Parlamento ir Tarybos reglamentas dėl krovinių vežimo vidaus vandenų keliais statistikos

Svarbus teisinis pranešimas

|

52005PC0366

Pasiūlymas Europos Parlamento ir Tarybos reglamentas dėl krovinių vežimo vidaus vandenų keliais statistikos  /* KOM/2005/0366 galutinis - COD 2005/0150 */  

	[pic] | EUROPOS BENDRIJŲ KOMISIJA |Briuselis, 8.8.2005KOM(2005) 366 galutinis2005/0150 (COD)PasiūlymasEUROPOS PARLAMENTO IR TARYBOS REGLAMENTASdėl krovinių vežimo vidaus vandenų keliais statistikos(pateikta Komisijos)AIŠKINAMASIS MEMORANDUMASBENDRAS PAGRINDAS IR TIKSLAS1. Vidaus vandenų transporto skatinimas – tai svarbi bendros transporto politikos dalis tiek dėl ekonominio efektyvumo ir energijos sąnaudų mažinimo, tiek dėl transporto poveikio aplinkai. Šis bendras tikslas buvo numatytas keliose Bendrijos priemonėse: visų pirma, tokiuose Komisijos strategijos dokumentuose, kaip antai, Baltojoje knygoje „ Europos transporto politika 2010 m .“.Be to, vidaus vandenų transportas buvo skatinamas pagal transeuropinių tinklų programos transporto dalį atliekant dideles investicijas į vidaus vandenų kelių infrastruktūrą.2. Statistiniai duomenys apie vidaus vandenų transportą renkami pagal Tarybos direktyvą 80/1119/EEB[1], tačiau šiame teisės akte yra keletas trūkumų:-  jis taikomas tik krovinių vežimui laivais, nors Bendrijos veiksmams vidaus vandenų transporto srityje reikalingi ir duomenys apie vežimą konteineriais;-  statistiniai duomenys, kurie turi būti surinkti, neatitinka dabartinių poreikių šioje srityje;-  šioje statistikoje buvo nustatytos ženklios kokybės problemos;-  nėra numatytos nuostatos dėl direktyvos priėmimo taikant komitetų procedūrą;-  įgyvendinant naujas informacines technologijas duomenis pateikiančių valstybių narių darbo krūvis galėtų būti sumažintas.Dėl visų šių trūkumų reikia pasiūlyti pakeisti Direktyvą 80/1119/EEB.3. Naujasis teisės aktas šioje srityje taip pat suteikia galimybę įvesti komitetų procedūrą ir tiksliau apibrėžti nacionalinių valdžios institucijų vaidmenį renkant tokius statistinius duomenis ir perduodant juos Eurostatui.4. Naujasis teisės aktas leidžia pagal tą patį tvarkaraštį, kuris naudojamas kitoms transporto rūšims, įgyvendinti prekių klasifikavimo sistemą NST 2000.TEISINIS PAGRINDAS IR SIūLOMAS AKTAS5. Siūlomas reglamento dėl vidaus vandenų transporto statistikos teisinis pagrindas yra Sutarties 285 straipsnis 1 dalyje dėl Bendrijos statistikos. Pasiūlymas yra įtrauktas į 2004 m. Komisijos darbo programą.6. Kadangi numatoma, kad naujasis teisės aktas turi būti tiesiogiai taikomas valstybėse narėse neperkeliant jo į nacionalinę teisę, buvo pasirinkta reglamento, o ne direktyvos forma. Tai nedaro įtakos nacionalinių valdžios institucijų laisvei rinkti konkrečius statistinius duomenis naudojant metodus, kuriais atsižvelgiama į skirtingas sąlygas valstybėse narėse. Reglamentas naudojamas kartu su kitais statistikos teisės aktais, kurie buvo priimti nuo 1997 m.PAGRINDINIAI REGLAMENTO BRUOžAI7. Reglamente nustatomos bendros vidaus vandenų transporto statistikos taisyklės ir priedai, kuriuose pateiktos konkrečios statistinių duomenų lentelės. Taisyklės apima apibrėžimus, duomenų rinkimo, perdavimo ir skleidimo nuostatas bei komitetų procedūrą, taikomą priimant įgyvendinimo priemones ir vėliau pritaikant reglamentą. Jose taip pat numatytos statistikos kokybės išlaikymo, vertinimo ir duomenų pateikimo Europos Parlamentui ir Tarybai nuostatos. Be to, reglamente yra numatytos nuostatos dėl to, kokia apimtimi reglamentas bus taikomas vidaus vandenų transportui.8. Apibrėžimai yra išdėstyti 3 straipsnyje. Papildomi techniniai apibrėžimai, reikalingi užtikrinti tinkamą suderinimo lygį, bus priimti taikant komitetų procedūrą (10 straipsnis), nors ir pripažįstant, kad praktiškai neįmanoma nustatyti teisiškai privalomus visų terminų, naudojamų renkant statistinius duomenis, apibrėžimus.9. Techninė statistinių duomenų perdavimo Eurostatui tvarka, kaip ir kituose statistikos teisės aktuose, turi būti nustatyta vėliau, taikant komitetų procedūrą. Tai pageidautina tam, kad kodų sąrašai ir rinkmenos formatai būtų aptarti su valstybėmis narėmis ir išbandyti, prieš priimant galutinį variantą.10. Statistinius šio duomenų rinkimo rezultatus skleis Duomenų sklaidos tvarka (6 straipsnis) taip pat turi būti nustatyta vėliau, taikant komitetų procedūrą. Tai leis su valstybėmis narėmis aptarti šios sklaidos modalumus, turinį ir savalaikiškumą.11. Nuostatos dėl kokybės kriterijų ir ataskaitų bei dėl įgyvendinimo ataskaitos (7 ir 8 straipsniai) buvo sukurtos siekiant pabrėžti neprivalomų metodologinių rekomendacijų, kurios, įgyvendinus reglamentą, kartu su teisės aktais skatintų gerinti statistikos kokybę, ir tos statistikos kokybės, su ja susijusių išlaidų ir naudos įvertinimo svarbą.12. Komitetų procedūra (10 straipsnis) užtikrins, kad reglamento nuostatos galėtų būti pritaikomos remiantis jas įgyvendinant gauta patirtimi. Visų pirma, Eurostatas pasiūlys suderintus techninius apibrėžimus, supaprastintos duomenų pateikimo procedūros taikymo taisykles ir, atlikus išsamius bandymus, – techninius duomenų perdavimo standartus. Komisija siūlo reguliavimo procedūrą pagal Tarybos sprendimą 1999/468/EB[2], kadangi ji šiuo atveju yra tinkamiausia.DUOMENYS, KURIUOS REIKIA SURINKTI13. Duomenys, kuriuos reikia surinkti, yra nurodyti A–E prieduose (4 straipsnis). Siūlomas teisinis pagrindas apima šiuos pagrindinius skirtumus, lyginant su Tarybos direktyvoje 80/1119/EEB nurodytą duomenų rinkimo sistemą:-  stebėjimo laikotarpis yra metų ketvirčiai ir metai; siekiant sumažinti valstybių narių naštą nereikalaujama pateikti jokių mėnesinių duomenų;-  nauja Bendrijos statistika apie vežimą konteineriais vidaus vandenų keliais renkama kas ketvirtį ir kas metus;-  duomenys apie transportą pagal prekių rūšį renkami remiantis prekių klasifikavimo sistema NST 2000;-  supaprastintas laivų rūšių klasifikavimas;-  naujas informacijos langelis, kad būtų galima skirti pakrautus ir tuščius laivus bei konteinerius;-  reikalavimas pagal NUTS2 klasifikavimo sistemą nurodyti iškrovimo ir pakrovimo regionus;-  sumažintas duomenų rinkimas iš tų valstybių narių, kuriose nėra tarptautinio arba tranzitinio vidaus vandenų transporto, tačiau kurių visa kasmet nacionaliniais vidaus vandenų keliais vežamų krovinių apimtis viršija vieną milijoną tonų.REGLAMENTO TEIKIAMA NAUDAKokybiškos vidaus vandenų transporto statistinių duomenų rinkimas yra svarbus todėl:1) kad Bendrijos priemones taip pat būtų galima rengti ir stebėti kas ketvirtį (D priedas), siekiant skatinti vidaus vandenų transportą, kaip numatyta Baltojoje knygoje.2) kad būtų galima įvertinti investicijų į vidaus vandenų kelių infrastruktūrą poveikį.3) kad laivų savininkai iš užsienio galėtų dalyvauti sprendžiant nacionalinius transporto klausimus.4) kad būtų galima suderinti su kitomis tarptautinėmis duomenų rinkimo sistemomis.5) kad būtų sumažintas Eurostatui duomenis pateikiančių šalių darbo krūvis.2005/0150 (COD)PasiūlymasEUROPOS PARLAMENTO IR TARYBOS REGLAMENTASdėl krovinių vežimo vidaus vandenų keliais statistikosEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 285 straipsnį 1 dalyje,atsižvelgdami į Komisijos pasiūlymą,laikydamiesi Sutarties 251 straipsnyje nustatytos tvarkos,kadangi:(1) Vidaus vandenų keliai yra svarbi Bendrijos transporto tinklų dalis, o vienas iš bendros transporto politikos tikslų, kaip aprašyta Komisijos (strategijos dokumente) Baltojoje knygoje „Europos transporto politika 2010 m.: laikas nuspręsti“[3] , – skatinti vidaus vandenų transportą dėl ekonominio efektyvumo, energijos sąnaudų mažinimo ir dėl transporto poveikio aplinkai.(2) Krovinių vežimo vidaus vandenų keliais statistika Komisija reikalinga tam, kad ji galėtų stebėti ir rengti bendrą transporto politiką bei su regionų politika ir transeuropiniais tinklais susijusius transporto aspektus.(3) Statistiniai duomenys apie vidaus vandenų transportą renkami pagal 1980 m. lapkričio 17 d. Tarybos direktyvą 80/1119/EEB dėl krovinių vežimo vidaus vandenų keliais statistinių ataskaitų[4], kuri nebeatitinka dabartinių poreikių šioje srityje. Todėl reikia ją pakeisti nauju dokumentu, kuris praplėstų jos taikymo sritį ir pagerintų efektyvumą.(4) Bendrijos statistiniai duomenys apie visas transporto rūšis turi būti renkami remiantis bendromis sąvokomis ir bendrais standartais, kad transporto rūšis būtų galima kiek įmanoma geriau palyginti.(5) Kadangi valstybės narės negali pakankamai gerai pasiekti tikslų, numatytų priemonėse, kurių reikia imtis, kaip antai, bendrų statistikos standartų, leisiančių teikti suderintus duomenis, sukūrimas, o bendrijos lygiu juos galima pasiekti lengviau, todėl Bendrija gali priimti priemones pagal subsidiarumo principą, kaip numatyta Sutarties 5 straipsnyje. Pagal proporcingumo principą, nustatytą tame straipsnyje, šis reglamentas neapima daugiau, nei yra būtina siekiant šių tikslų.(6) Šiam reglamentui įgyvendinti būtinas priemones reikėtų priimti pagal 1999 m. birželio 28 d. Sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką[5].(7) Buvo pasitarta su Statistikos programų komitetu, įsteigtu Sprendimu 89/382 (EEB/Euratomas)[6], kaip tai numatyta to sprendimo 3 straipsnyje,PRIĖMĖ ŠĮ REGLAMENTĄ:1 straipsnisObjektasŠiuo reglamentu nustatomos bendros Bendrijos statistinių duomenų apie vidaus vandenų transportą taisyklės.2 straipsnisTaikymo sritis1. Valstybės narės perduoda Eurostatui statistinius duomenis, susijusius su vidaus vandenų transportu savo nacionalinėje teritorijoje.2. Valstybės narės, kurių visa kasmet nacionaliniais, tarptautiniais arba tranzitiniais vidaus vandenų keliais vežamų krovinių apimtis viršija vieną milijoną tonų, pateikia 4 straipsnio 1 dalyje nurodytus statistinius duomenis.3. Nukrypstant nuo 1 dalies, valstybės narės, kuriose nėra tarptautinio arba tranzitinio vidaus vandenų transporto, tačiau kurių bendra kasmet nacionaliniais vidaus vandenų keliais vežamų krovinių apimtis viršija vieną milijoną tonų, pateikia 4 straipsnio 2 dalyje nurodytus statistinius duomenis.4. Šis reglamentas netaikomas:a) krovinių vežimui laivais, kurių dedveitas yra mažesnis kaip 50 tonų,b) laivams, pirmiausia skirtiems vežti keleivius,c) laivams, naudojamiems kaip keltai,d) laivams, kuriuos uosto administracija ir valstybinės valdžios institucijos naudoja tik nekomerciniais tikslais,e) laivams, naudojamiems tik bunkeravimui ar sandėliavimui,f) laivams, nenaudojamiems kroviniams vežti, pavyzdžiui, žvejybiniams laivams, gilintuvams (dragoms), plaukiojančioms dirbtuvėms, gyventi pritaikytoms valtims ir pramoginiams laivams.3 straipsnisSąvokų apibrėžimaiŠiame reglamente taikomi šie apibrėžimai: a) „laivybai tinkamas vandenų kelias“ – tai vandens ruožas, nesantis jūros dalimi, kuriuo gali plaukioti laivai, normaliai pakrauti galintys vežti ne mažiau kaip 50 tonų krovinius. Ši sąvoka taikoma laivybai tinkamoms upėms ir laivybai tinkamiems ežerams bei kanalams; b) „vidaus vandenų laivas“ – tai plūdrioji priemonė, sukonstruota vežti krovinius arba viešajam keleivių transportui laivybai tinkamais vidaus vandenų keliais.4 straipsnisDuomenų rinkimas1. Duomenys renkami pagal A ir D priedų lenteles.2. 2 straipsnio 3 dalyje numatyti mažesni reikalavimai duomenų rinkimui taikomi E priede nurodytiems duomenims.3. Šiame reglamente kroviniai klasifikuojami pagal F priedą.5 straipsnisStatistinių duomenų perdavimas1. Pirmasis stebėjimo laikotarpis prasideda 2007 m. sausio 1 d. Statistiniai duomenys perduodami kiek galima greičiau, bet ne vėliau kaip po penkių mėnesių nuo stebėjimo laikotarpio pabaigos.2. Per pirmus trejus šio reglamento taikymo metus 1 dalyje numatytas duomenų perdavimo laikotarpis gali būti pratęstas laikantis 9 straipsnyje nustatytos tvarkos. Maksimalus duomenų perdavimui skirtas laikotarpis, įskaitant pratęsimą, negali viršyti aštuonių mėnesių nuo stebėjimo laikotarpio pabaigos.Duomenų perdavimo laikotarpio pratęsimai nurodyti G priede.6 straipsnisSklaidaEurostatas, per panašius laikotarpius, kurie nustatyti duomenų perdavimo rezultatams, skleidžia Bendrijos statistiką, paremtą 4 straipsnyje nurodytais duomenimis.7 straipsnisStatistikos kokybė1. Eurostatas, laikydamasis 9 straipsnyje nustatytos tvarkos rengia ir skelbia metodologinius reikalavimus ir kriterijus, skirtus užtikrinti surinktų duomenų kokybę.2. Valstybės narės imasi visų būtinų priemonių, kad būtų užtikrinta perduodamų duomenų kokybė.3. Eurostatas įvertina perduotų duomenų kokybę. Valstybės narės Eurostatui pateikia ataskaitą, kurioje nurodoma informacija ir duomenys, kurių jam reikia perduotų duomenų kokybei patikrinti.8 straipsnisĮgyvendinimo ataskaitaPer trejus metus nuo šio reglamento įsigaliojimo ir pasikonsultavusi su Statistikos programų komitetu, Komisija Europos Parlamentui ir Tarybai pateikia ataskaitą apie šio reglamento įgyvendinimą. Visų pirma, toje ataskaitoje turi būti:a) įvertinama pateiktos statistikos nauda Bendrijai, valstybėms narėms ir duomenų pateikėjams bei naudotojams, kartu atsižvelgiant į išlaidas;b) įvertinama pateiktos statistikos kokybė;c) nustatomos sritys, kuriose, remiantis gautais rezultatais, gali prireikti patobulinimų ir pakeitimų.9 straipsnisĮgyvendinimo priemonėsŠio reglamento įgyvendinimo priemonės, įskaitant priemones, skirtas atsižvelgti į ekonomines ir technines tendencijas, laikanti 10 straipsnio 2 dalyje nustatytos tvarkos. Šias priemones sudaro:a) vidaus vandenų transporto statistikos ribų pritaikymas (2 straipsnis),b) apibrėžimų pritaikymas ir papildomų apibrėžimų priėmimas (3 straipsnis),c) duomenų rinkimo taikymo srities pritaikymas ir priedų turinys (4 straipsnis),d) duomenų perdavimo Eurostatui tvarka, įskaitant keitimosi duomenimis standartais (5 straipsnis),e) Eurostato rezultatų skleidimo tvarka (6 straipsnis),f) metologinių reikalavimų ir kriterijų rengimas ir skelbimas (7 straipsnis).10 straipsnisKomitetas1. Komisijai padeda Statistikos programų komitetas, įsteigtas Sprendimo 89/382/EEB, Euratomas, 1 straipsniu.2. Darant nuorodą į šį straipsnį, taikomi Sprendimo 1999/468/EB 5 ir 7 straipsniai, atsižvelgiant į minėto sprendimo 8 straipsnio nuostatas.Sprendimo 1999/468/EB 5 straipsnio 6 dalyje nustatytas laikotarpis yra trys mėnesiai.3. Komitetas priima savo darbo tvarkos taisykles.11 straipsnisDirektyva 80/1119/EEB1. Valstybės narės 2006 m. rezultatus pateikia pagal Direktyvą 80/1119/EEB.2. Direktyva 80/1119/EEB panaikinama nuo 2007 m. sausio 1 d.12 straipsnisŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Europos Parlamento vardu Tarybos varduPirmininkas PirmininkasA PRIEDAS A1 lentelė Krovinių vežimas pagal krovinių rūšį (metiniai duomenys)Elementai | Kodai | Nomenklatūra | Vienetas |Lentelė | 2 alfa ženklai | „A1“ |Duomenis pateikianti šalis | 2 raidės | ISO nacionalinis kodas |Metai | 4 skaitmenys | „yyyy“ |Pakrovimo šalis arba regionas | 2 raidės arba4 alfa ženklai | ISO nacionalinis kodas arba NUTS 2 |Iškrovimo šalis arba regionas | 2 raidės arba4 alfa ženklai | ISO nacionalinis kodas arba NUTS 2 |Transporto rūšis | 1 skaitmuo | 1 = Nacionalinis 2 = Tarptautinis (išskyrus tranzitinį) 3 = Tranzitinis |Krovinio rūšis | 2 skaitmenys | NST 2000 |Pakuotės rūšis | 1 skaitmuo | 1 = Kroviniai konteineriuose 2 = Kroviniai ne konteineriuose |Pervežtos tonos | Tonos |Tonkilometriai | Tonkilometriai |B PRIEDAS B1 lentelė Vežimas pagal laivo tautybę ir laivo rūšį (metiniai duomenys)Elementai | Kodai | Nomenklatūra | Vienetas |Lentelė | 2 alfa ženklai | „B1“ |Duomenis pateikianti šalis | 2 raidės | ISO nacionalinis kodas |Metai | 4 skaitmenys | „yyyy“ |Pakrovimo šalis arba regionas | 2 raidės arba4 alfa ženklai | ISO nacionalinis kodas arba NUTS 2 |Iškrovimo šalis arba regionas | 2 raidės arba4 alfa ženklai | ISO nacionalinis kodas arba NUTS 2 |Transporto rūšis | 1 skaitmuo | 1 = Nacionalinis 2 = Tarptautinis (išskyrus tranzitinį) 3 = Tranzitinis |Laivo rūšis | 1 skaitmuo | 1= Savaeigė barža 2= Ne savaeigė barža 3= Savaeigis tanklaivis-barža 4= Ne savaeigis tanklaivis-barža 5= Kitoks krovinių vežimo laivas |Laivo tautybė | 2 raidės | ISO nacionalinis kodas |Pervežtos tonos | Tonos |Tonkilometriai | Tonkilometriai |B2 lentelė Laivų eismas (metiniai duomenys)Elementai | Kodai | Nomenklatūra | Vienetas |Lentelė | 2 alfa ženklai | „B2“ |Duomenis pateikianti šalis | 2 raidės | ISO nacionalinis kodas |Metai | 4 skaitmenys | „yyyy“ |Pakrautų laivų skaičius | Laivai |Tuščių laivų skaičius | Laivai |Laivo kilometrai (pakrauti laivai) | Laivo kilometrai |Laivo kilometrai (tušti laivai) | Laivo kilometrai |Pastaba: B2 lentelės perduoti neprivaloma.C PRIEDAS C1 lentelė Krovinių vežimas konteineriuose pagal krovinių rūšį (metiniai duomenys)Elementai | Kodai | Nomenklatūra | Vienetas |Lentelė | 2 alfa ženklai | „C1“ |Duomenis pateikianti šalis | 2 raidės | ISO nacionalinis kodas |Metai | 4 skaitmenys | „yyyy“ |Pakrovimo šalis arba regionas | 2 raidės arba4 alfa ženklai | ISO nacionalinis kodas arba NUTS 2 |Iškrovimo šalis arba regionas | 2 raidės arba4 alfa ženklai | ISO nacionalinis kodas arba NUTS 2 |Transporto rūšis | 1 skaitmuo | 1 = Nacionalinis 2 = Tarptautinis (išskyrus tranzitinį) 3 = Tranzitinis |Konteinerių dydis | 1 skaitmuo | 1 = 20’ krovinio vienetų 2 = 40’ krovinio vienetų 3 = > 20' ir < 40' krovinio vienetų 4 = > 40’ krovinio vienetų |Pakrovimo statusas | 1 skaitmuo | 1 = Pakrauti konteineriai 2 = Tušti konteineriai |Krovinio rūšis | 2 skaitmenys | NST 2000 |Pervežtos tonos* | Tonos |Tonkilometriai* | Tonkilometriai |TEU | TEU |TEU kilometrai | TEU kilometrai |* Tik pakrautiems konteineriamsD PRIEDASD1 lentelė Vežimas nacionaliniais laivais (ketvirčio duomenys)Elementai | Kodai | Nomenklatūra | Vienetas |Lentelė | 2 alfa ženklai | „D1“ |Duomenis pateikianti šalis | 2 raidės | ISO nacionalinis kodas |Metai | 4 skaitmenys | „yyyy“ |Ketvirtis | 2 alfa ženklai | „Q1, Q2, Q3 arba Q4“ |Transporto rūšis | 1 skaitmuo | 1 = Nacionalinis 2 = Tarptautinis (išskyrus tranzitinį) 3 = Tranzitinis |Laivo tautybė | 2 raidės | ISO nacionalinis kodas |Pervežtos tonos | Tonos |Tonkilometriai | Tonkilometriai |D2 lentelė Vežimas konteineriuose nacionaliniais laivais (ketvirčio duomenys)Elementai | Kodai | Nomenklatūra | Vienetas |Lentelė | 2 alfa ženklai | „D2“ |Duomenis pateikianti šalis | 2 raidės | ISO nacionalinis kodas |Metai | 4 skaitmenys | „yyyy“ |Ketvirtis | 2 alfa ženklai | „Q1, Q2, Q3 arba Q4“ |Transporto rūšis | 1 skaitmuo | 1 = Nacionalinis 2 = Tarptautinis (išskyrus tranzitinį) 3 = Tranzitinis |Laivo tautybė | 2 raidės | ISO nacionalinis kodas |Pakrovimo statusas | 1 skaitmuo | 1 = Pakrauti konteineriai 2 = Tušti konteineriai |Pervežtos tonos* | Tonos |Tonkilometriai* | Tonkilometriai |TEU | TEU |TEU kilometrai | TEU kilometrai |* Tik pakrautiems konteineriamsE PRIEDAS E1 lentelė Krovinių vežimas (metiniai duomenys)Elementai | Kodai | Nomenklatūra | Vienetas |Lentelė | 2 alfa ženklai | „E1“ |Duomenis pateikianti šalis | 2 raidės | ISO nacionalinis kodas |Metai | 4 skaitmenys | „yyyy“ |Iš viso pervežta tonų | Tonos |Tonkilometriai, iš viso | Tonkilometriai |F PRIEDAS PREKIŲ NOMENKLATŪRA1. NST-2000NST-2000 grupės | Prekių aprašymas | Suskirstyta pagal gaminius į Produktų klasifikatoriaus pagal veikos rūšį (CPA) skyrius |01 | Žemės ūkio, medžioklės ir miškininkystės prekės; žuvis ir žuvies produktai | 01, 02, 05 |02 | Anglis ir lignitas (rusvosios anglys); durpės; žalia nafta ir gamtinės dujos; uranas ir toris | 10, 11, 12 |03 | Metalo rūda ir kiti kasybos bei karjerų prekės | 13, 14 |04 | Maisto produktai, gėrimai ir tabakas | 15, 16 |05 | Tekstilė ir tekstilės gaminiai; oda ir odos gaminiai | 17, 18, 19 |06 | Medis ir medienos bei kamščiamedžio prekės (išskyrus baldus); dirbiniai iš šiaudų ir pynimo medžiagų; plaušiena, popieriai ir popieriaus gaminiai; spaudiniai ir įrašytos laikmenos | 20, 21, 22 |07 | Koksas, rafinuoti naftos produktai ir branduolinis kuras | 23 |08 | Chemikalai, chemijos produktai ir dirbtinis pluoštas; guminiai ir plastmasiniai gaminiai | 24, 25 |09 | Kiti ne metalo mineraliniai produktai | 26 |10 | Pagrindiniai metalai; metalo gaminiai, išskyrus mašinas ir įrenginius | 27, 28 |11 | Mašinos ir įranga, niekur kitur nepriskirtos; biuro mašinos ir kompiuteriai; elektros mašinos ir aparatai, niekur kitur nepriskirti; radijo, televizijos ir ryšių įranga bei aparatūra; medicinos, precizijos ir optikos prietaisai; laikrodžiai | 29, 30, 31, 32, 33 |12 | Transporto įrenginiai | 34, 35 |13 | Baldai; kitos pagamintos prekės, niekur kitus nepriskirtos | 36 |14 | Antrinės žaliavos; buitinės atliekos ir kitos atliekos, nurodytos tik CPA | 37 + buitinės atliekos (įtraukti į CPA 90 skyrių) ir kitos atliekos, apibrėžtos tik CPA |15 | Laiškai, siuntos Pastaba: į šią eilutę paprastai įrašomos pašto administracijos ir specialių kurjerių tarnybų vežami kroviniai (NACE, 1 Red., 64 skyrius) |16 | Įranga ir medžiagos, naudojamos krovinių vežimui Pastaba: į šią eilutę įrašomi tušti konteineriai, padėklai, dėžės, rėminė tara ir metalinės dėžės su ratukais. Be to, į ją įrašomos krovinių vežimui skirtos transporto priemonės, jeigu transporto priemonė vežama kitos transporto priemonės. Tokios rūšie medžiagos buvimas nedaro įtakos klausimui, ar tokios medžiagos gali būti laikomos „kroviniais“. Tai priklausys nuo duomenų rinkimo taisyklių kiekvienai transporto rūšiai. |17 | Privačių ir tarnybinių persikraustymų metu vežami kroviniai; atskiria nuo keleivių vežamas bagažas; remontui vežamos motorinės transporto priemonės; kiti ne rinkai skirti kroviniai, niekur kitur nepriskirti |18 | Mišrūs kroviniai: kartu vežami įvairių rūšių kroviniai Pastaba: ši eilutė naudojama, jeigu atskiri kroviniai nepriskiriami 01–16 grupėms. |19 | Kroviniai, kurių negalima įvardyti: kroviniai, kurių dėl kokių nors priežasčių negalima įvardyti ir todėl negalima priskirti 01–16 grupėms Pastaba: į šią eilutę turėtų būti įrašomi kroviniai, jeigu duomenis pateikiantis skyrius neturi jokios informacijos apie vežamų krovinių rūšį. |20 | Kiti kroviniai, niekur kitur nepriskirti Pastaba: į šią eilutę įrašomi kroviniai, kurių negalima priskirti nė vienai iš 01–16 grupių. Kadangi 01–19 grupės turi apimti visas numatomas vežamų krovinių kategorijas, 20 grupė turėtų būti laikoma ypatinga ir galėtų būti skirta nurodyti, kad toje eilutėje pateiktus duomenis reikia papildomai patikrinti. |G PRIEDASDUOMENŲ PERDAVIMO LAIKOTARPIO PRATĘSIMAS (5 straipsnio 2 dalis)Valstybė narė | Duomenų perdavimo laikotarpio pratęsimas po stebėjimo laikotarpio pabaigos | Paskutiniai metai, kuriais duomenų perdavimo laikotarpis buvo pratęstas |Belgija | 8 mėnesiai | 2009 |[1] OL L 339, 1980 12 15, p. 30.[2] OL L 184, 1999 7 17, p. 23.[3] KOM(2001) 370 galutinis.[4] OL L 339, 1980 12 15, p. 30.[5] OL L 184, 1999 7 17, p. 23.[6] OL L 181, 1989 6 28, p. 47.